PIEGĀDĀTĀJU APSPRIEDE

“Būvuzraudzība būvdarbiem transporta savienojuma punkta pilnveidojumam Priedainē”

KVALIFIKĀCIJAS PRASĪBAS PIEGĀDĀTĀJIEM

Atbilstība profesionālās darbības veikšanai 
(piemēram, reģistrācija, licences, sertifikāti atbilstoši normatīvo aktu prasībām)
	[bookmark: _Hlk124865484]Nr. p. k.
	Pasūtītāja prasības
	Pretendenta iesniedzamie dokumenti

	1.
	 Pretendentam jābūt reģistrētam Latvijas Republikas Būvkomersantu reģistrā vai ekvivalentā reģistrā ārvalstīs atbilstoši reģistrācijas vai pastāvīgās dzīvesvietas valsts normatīvo aktu prasībām ar tiesībām veikt būvdarbu būvuzraudzību.

Prasība attiecas arī uz personālsabiedrības vai piegādātāju apvienības biedru (ja piedāvājumu iesniedz personālsabiedrība, vai piegādātāju apvienība), kas veiks būvdarbu būvuzraudzību.

	Latvijas Republikā reģistrētajiem Pretendentiem reģistrācijas fakts tiks pārbaudīts Būvniecības informācijas sistēmā (BIS).

Ārvalstīs reģistrētam Pretendentam tā piedāvājuma pielikumā jāpievieno apliecinājums, ka tam ir reģistrētas tiesības veikt komercdarbību būvdarbu būvuzraudzībā attiecīgās valsts normatīvajos aktos paredzētajā kārtībā vai jānorāda publiski pieejams reģistrs, kur pasūtītājs var pārliecināties par reģistrācijas faktu, kā arī tam (tai skaitā piegādātāju apvienībai vai personālsabiedrībai), kas nav reģistrēts Latvijas Republikas Būvkomersantu reģistrā, piedāvājuma pielikumā pievieno apliecinājumu, ka, ja tam tiks piešķirtas iepirkuma Līguma slēgšanas tiesības, līdz iepirkuma Līguma slēgšanas dienai tas tiks reģistrēts Latvijas Republikas Būvkomersantu reģistrā.



	2.
	Pretendenta uzņēmumā nodarbinātajiem  vai piesaistītajiem speciālistam, kas iesaistāmi Līguma izpildē, ir spēkā esoši sertifikāti sekojošās darbības sfērās/jomās:
· ceļu būvdarbu vadīšanā un būvuzraudzībā (speciālists pilda arī atbildīgā būvuzrauga pienākumus);
· elektroietaišu izbūves būvdarbu vadīšanā un būvuzraudzībā;
· elektronisko sakaru sistēmu un tīklu būvdarbu vadīšanā un būvuzraudzībā;
· ūdensapgādes un kanalizācijas sistēmu būvdarbu vadīšanā un būvuzraudzībā.

Personāla funkcijas var apvienot, ja personai ir Nolikuma prasībām atbilstoša kvalifikācija un pieredze.

 
Atbildīgajam būvuzraugam, iepirkuma Līguma izpildes laikā ir jābūt pretendenta nodarbinātam speciālistam, t.i. jābūt darba tiesiskajās attiecībās ar Pretendentu.

Ja piedāvājuma iesniegšanas brīdī piedāvātais atbildīgais  būvuzraugs nav pretendenta nodarbināts speciālists, tad šī nosacījuma izpilde jānodrošina līdz Līguma noslēgšanas brīdim.
	· [bookmark: _Toc120178337]Pretendenta informācija par tā piedāvātajiem speciālistiem jānorāda Nolikuma 4.pielikumā “Informācija par Pretendenta nodarbinātajiem vai piesaistītajiem speciālistiem” un jāiesniedz  visu piedāvāto speciālistu parakstīti apliecinājumi par gatavību veikt Pretendenta piedāvājumā minētos darbus, apliecinājumus iesniedzot atbilstoši Nolikuma 4.1. pielikumā noteiktajai paraugformai “Speciālista apliecinājums”.
· Ja informācija par Pretendenta piedāvātā speciālista kvalifikāciju (sertifikātu un darbības sfēru) nav pieejama Būvniecības informācijas sistēmā (BIS), Pretendentam, tā piedāvājuma pielikumā jāpievieno akreditētas institūcijas lēmuma vai sertifikātu kopijas, vai citi apliecinājumi, kas apliecina, ka tā piedāvātais speciālists ir atbilstoši sertificēts un tiesīgs sniegt pakalpojumus attiecīgajā jomā.
· [bookmark: _Toc120178340]Ja Pretendenta piedāvātais atbildīgais būvuzraugs nav Pretendenta nodarbināts, tad Pretendentam, tā piedāvājuma pielikumā jāpievieno apliecinājums, ka Līguma slēgšanas tiesību piešķiršanas gadījumā, līdz Līguma slēgšanas dienai speciālists kļūs par Pretendenta nodarbinātu speciālistu. Pretendenta piedāvātie speciālisti var būt apakšuzņēmēju nodarbināti speciālisti. Atbildīgajam būvuzraugam, iepirkuma Līguma izpildes laikā ir jābūt Pretendenta nodarbinātam speciālistam.
· [bookmark: _Toc120178341]Ārvalstu Pretendenta personāla kvalifikācijai jāatbilst speciālista reģistrācijas valsts prasībām būvuzraudzības sniegšanai. Pretendentam tā piedāvājuma pielikumā jāpievieno attiecīgie dokumenti personāla kvalifikācijas atbilstības pierādīšanai.
· Par ārvalstu speciālistiem, kuru mītnes valsts un sniegto pakalpojumu izcelsmes valsts ir Eiropas Savienības dalībvalstīs vai Eiropas Brīvās tirdzniecības asociācijas dalībvalsts, Pretendentam tā piedāvājuma pielikumā jāpievieno apliecinājums, ka iepirkuma Līguma slēgšanas tiesību piešķiršanas gadījumā, tas līdz iepirkuma Līguma slēgšanas dienai, normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu būvdarbu būvuzraudzības sniegšanu Latvijas Republikas reglamentētā profesijā. Piegādātājam ir jāiesniedz informācija no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā.
Par ārvalstu speciālistiem, kuru mītnes valsts un sniegto pakalpojumu izcelsmes valsts nav Eiropas Savienības dalībvalstīs vai Eiropas Brīvās tirdzniecības asociācijas dalībvalsts, Pretendentam tā piedāvājuma pielikumā jāpievieno apliecinājums, ka iepirkuma Līguma slēgšanas tiesību piešķiršanas gadījumā, tas līdz iepirkuma Līguma slēgšanas dienai, nodrošinās speciālista pilnas kvalifikācijas atzīšanu, piemērojot vispārējo profesionālās atzīšanas sistēmu.



Saimnieciskais un finansiālais stāvoklis 
(piemēram, finanšu apgrozījums, finanšu rādītāji) 
	Nr. p. k.
	Pasūtītāja prasības
	Pretendenta iesniedzamie dokumenti

	1.
	· Pretendenta vidējais gada neto apgrozījums pēdējos 3 (trīs) noslēgtos pārskata gados nav mazāks par 100 000,00  euro (simts tūkstoši euro) gadā;
· Par noslēgto pārskata gadu uzskata gadu, par kuru līdz piedāvājumu iesniegšanas dienai ir sastādīts un normatīvajos aktos noteiktajā kārtībā apstiprināts gada pārskats.
· Pretendenta, kura darbības ilgums ir mazāks par trim gadiem, vidējais gada neto apgrozījums kopš tā dibināšanas:
nav mazāks par 100 000,00 euro (simts tūkstošiem euro) gadā;
Piegādātāju apvienības gadījumā neto apgrozījuma summu veido personu apvienības dalībnieki.
	
· Pretendenta iepriekšējo pārskata gadu Peļņas vai zaudējumu aprēķina (PZA) formu kopijas, kas apliecina pretendenta neto apgrozījumu iepriekšējo 3 (trīs) noslēgto pārskata gadu laikā.
· Pretendentam, kura darbības ilgums ir mazāks par trim gadiem, ir jāiesniedz dokumenti (PZA kopijas vai citi dokumenti) par attiecīgo tā darbības periodu vai, ja pārskata gads vēl nav noslēdzies,  iesniedz zvērināta revidenta pārbaudītu operatīvo bilanci;
· Ārvalstīs reģistrētam Pretendentam tā piedāvājuma pielikumā jāpievieno atbilstoši sagatavots, apstiprināts un attiecīgās valsts kompetentajā institūcijā izsniegts dokuments par tā iepriekšējo 3 (trīs) noslēgto pārskata gadu vidējo neto apgrozījumu. Ja Pretendents ir dibināts vēlāk, jāsniedz informāciju par neto apgrozījumu no tā  dibināšanas dienas.
· Pretendentam tā piedāvājuma pielikumā jāpievieno dokumenti, kas pierāda, ka līguma slēgšanas tiesību piešķiršanas gadījumā personas, uz kuru finanšu spējām Pretendents balstās, uzņemsies solidāru atbildību par līguma izpildi.




Tehniskās un profesionālās spējas 
(piemēram, prasības piegādātāja pieredzei, tehniskajiem resursiem, līguma izpildē iesaistītajam personālam)
	Nr. p. k.
	Pasūtītāja prasības
	Pretendenta iesniedzamie dokumenti

	1.
	Pretendenta piedāvātajam atbildīgajam būvuzraugam iepriekšējo 5 (piecu) gadu laikā un 2026.gadā līdz piedāvājuma iesniegšanas termiņa beigām, ir pieredze kā atbildīgajam būvuzraugam vismaz 1 (viena) pakalpojuma (būvuzraudzības) līguma izpildē par ielu/ceļu pārbūves/izbūves vai atjaunošanas darbu būvuzraudzību, kura ietvaros ir veikta būvuzraudzība:
· asfaltbetona seguma izbūves/pārbūves darbiem ne mazāk par 2500m2;
· bruģakmens seguma izbūves/pārbūves darbiem ne mazāk par 500m2;
· elektroapgādes ārējo tīklu izbūves/pārbūves darbiem;
· ūdensapgādes un kanalizācijas sistēmu izbūves /pārbūves būvdarbi.


Iepriekš minēto darbu būvuzraudzība var būt veikta viena vai vairāku līgumu ietvaros, nesummējot norādīto minimālo kopējo platību.

Būvdarbiem, kuriem veikta būvuzraudzība,  jābūt pabeigtiem un būvei (-ēm) pieņemtai (-ām) ekspluatācijā.
	· Pretendenta informācija par tā piedāvātā atbildīgā būvuzrauga pieredzi ir jānorāda Nolikuma 5.pielikumā “Informācija par Pretendenta piedāvātā atbildīgā būvuzrauga profesionālo pieredzi iepriekšējo 5 (piecu) gadu laikā” un jāpievieno dokumentu kopijas, kas apliecina sniegtās informācijas patiesumu, (piemēram, akts par būves pieņemšanu ekspluatācijā, būvdarbu nodošanas – pieņemšanas akts, pasūtītāja atsauksme vai cits dokuments, kas apliecina Pretendenta piedāvātā atbildīgā būvuzrauga profesionālās pieredzes atbilstību Nolikumā minēto punktu prasībām).

· Ja Pretendents ir piesaistījis personu ar ārvalstīs gūto profesionālo pieredzi, tas iesniedz:
· informāciju par veiktu būvuzraudzību, kas atbilstoši attiecīgās valsts normatīvajiem aktiem ir līdzvērtīgas Nolikumā prasītajām (proti, atbilstošas izvirzītajās prasībās noteiktajiem raksturlielumiem un funkcijām);
· būves ekspluatācijā pieņemšanas aktam vai darbu nodošanas - pieņemšanas aktam līdzvērtīgu dokumentu atbilstoši attiecīgās valsts normatīvajiem aktiem, ciktāl minētā informācija ir iegūstama atbilstoši attiecīgās valsts normatīvajiem dokumentiem.



